b'\n_START_ARTICLE_\nJosh Ryan Evans\n_START_SECTION_\nEl\xc3\xa4m\xc3\xa4 ja ura\n_START_PARAGRAPH_\nJosh Ryan Evans syntyi 10. tammikuuta 1982 Haywardissa, Kaliforniassa Cheryl ja Chuck Evansille. H\xc3\xa4nell\xc3\xa4 diagnosoitiin hyvin nuoressa i\xc3\xa4ss\xc3\xa4 akondroplasia, yleisin lyhytkasvuisuuden aiheuttaja. Akondroplasia est\xc3\xa4\xc3\xa4 luiden kasvun._NEWLINE_Evans n\xc3\xa4ytteli ensimm\xc3\xa4isen kerran Family Matters -televisiosarjassa, jonka kahdessa jaksossa h\xc3\xa4n esitti Stevil-nukkea 1996\xe2\x80\x931997. Seuraavan kerran h\xc3\xa4n p\xc3\xa4\xc3\xa4si kameroiden eteen Ally McBealissa, jossa h\xc3\xa4n esitti lapsinero Oren Koolieta jaksoissa \xe2\x80\x9dThe Playing Field\xe2\x80\x9d ja \xe2\x80\x9dStory of Love\xe2\x80\x9d (1996). H\xc3\xa4n oli sijaisn\xc3\xa4yttelij\xc3\xa4n\xc3\xa4 vuoden 1999 elokuvassa Vaippahousut vauhdissa, jossa h\xc3\xa4nen p\xc3\xa4\xc3\xa4ns\xc3\xa4 korvattiin digitaalisesti. Vuonna 1999 h\xc3\xa4n n\xc3\xa4ytteli my\xc3\xb6s Adamia Seitsem\xc3\xa4s taivas -sarjan jaksossa \xe2\x80\x9dCome Drive With Me\xe2\x80\x9d ja esitti sirkusesiintyj\xc3\xa4 General Tom Thumbia minisarjassa P. T. Barnum. 9. kes\xc3\xa4kuuta 1999 h\xc3\xa4n aloitti tunnetuimmassa ja pitk\xc3\xa4aikaisimmassa roolissaan el\xc3\xa4v\xc3\xa4n\xc3\xa4 Timmy-nukkena  Passionsissa. Toinen merkitt\xc3\xa4v\xc3\xa4 rooli oli nuorena Grinchin\xc3\xa4 Ron Howardin elokuvassa The Grinch (2000)._NEWLINE_Evans n\xc3\xa4ytteli Passionsissa aina vuoteen 2002. 5. elokuuta Evans kuoli leikkauksessa komplikaatioihin. Samana p\xc3\xa4iv\xc3\xa4n\xc3\xa4 televisiosta tuli kuukautta aiemmin kuvattu jakso, jossa Timmy kuoli. T\xc3\xa4m\xc3\xa4n vuoksi jakso oli omistettu h\xc3\xa4nelle. Televisiosta ei ikin\xc3\xa4 n\xc3\xa4ytetty jaksoa, jossa Timmy p\xc3\xa4\xc3\xa4see taivaaseen, koska Timmy lupaa palata takaisin, kun Tabitha ei haluaisi Timmyn l\xc3\xa4htev\xc3\xa4n. Evansin oli m\xc3\xa4\xc3\xa4r\xc3\xa4 jatkaa Timmyn enkelin\xc3\xa4.'